Ludovicus Dei gratiâ Francorum Rex, universis præsentes Litteras inspecturis, salutem. Quia per quamdam tailliam apud Trenorchium de mandato nostro factam, pro solvendis expensis à burgensibus Trenorchiensibus factis in Curiâ nostrâ litigando, timebant Abbas  Conventus Trenorchiensis in posterum sibi præjudicium generari. Nos indemnitati ipsorum providere volentes, volumus ut per ipsam tailliam seu collectam, nullum eisdem Abbati  Conventui præjudicium in posterum generetur, nec præfatis burgensibus Trenorchiensibus in aliquo acquiratur jus novum. Actum Parisius anno Domini M. CC. quinquagesimo octavo.